জিএসটি নিয়ে বিজেপকে ‘মুনাফাখোর’ বলে আক্রমণ অখিলেশের

ওয়েবডেস্ক- ২০২৭ (2027) সালের উত্তরপ্রদেশে নির্বাচন (Uttar Pradesh Election)  নিয়ে বড়সড় বার্তা দিলেন সমাজবাদী দলের প্রধান অখিলেশ যাদব (Samajwadi Party chief Akhilesh Yadav) । অখিলেশ বলেন, ২০২৭ সালের নির্বাচন মানুষের ভবিষ্যৎ নির্ধারণ করবে। সেইসঙ্গে ভোটের মধ্য দিয়ে সমাজবাদ ও গণতন্ত্র পুনুরুদ্ধারের অঙ্গীকারের বার্তা দেন তিনি। রবিবার সমাজবাদী দলের সুপ্রিমো বলেন, ২০২৭ সালের নির্বাচন মানুষের কাছে একটি মনে রাখার মতো হবে। এই নির্বাচন উত্তরপ্রদেশবাসীর জীবন পালটে দেবে। ভোটাররা সমাজতন্ত্র পুনরুদ্ধার ও গণতন্ত্র রক্ষার সিদ্ধান্ত নেবে।

২০২৭ সালের নির্বাচনে জনগণের পছন্দ, সমাজতান্ত্রিক ব্যবস্থা পুনঃপ্রতিষ্ঠা হবে। বিজেপিকে নিশানা করে অখিলেশ বলন, ভারতীয় জনতা দল সেই প্রতিষ্ঠানকে একদম নষ্ট করে দিয়েছে। ভোটের মাধ্যমেই এই দলকে বিতারণ করা হবে। প্রতিটি ভোটই বিজেপিকে বিতাড়িত করবে। বিজেপি চলে গেলে গণতন্ত্র নিরাপদ থাকবে, বিজেপি চলে গেলে সংবিধান সুরক্ষিত থাকবে, বিজেপি চলে গেলে সংরক্ষণ সুরক্ষিত থাকবে, এবং বিজেপি চলে গেলে মুদ্রাস্ফীতি নিয়ন্ত্রণ করা হবে। পণ্য ও পরিষেবা কর (জিএসটি) (GST) সংস্কার নিয়ে তিনি বিজেপি সরকারের উপর তীব্র আক্রমণ শুরু করেন।

অখিলেশ দাবি করেন, বিজেপি বাস্তবায়ন একটি সহজ ও ন্যায্য ব্যবস্থার প্রতিশ্রুতি পূরণ করতে ব্যর্থ হয়েছে। অখিলেশ বলেন, প্রতিবারই বিজেপি প্রতিশ্রুতি দেয় জিএসটি ব্যবসা-বাণিজ্যের উন্নতি করবে। তার পরিবর্তে কিছু সংশোধনীর প্রয়োজন হয়েছিল। অখিলেশ বলেন, এখন গরিবদের ত্রাণ দেওয়ার নামে স্ল্যাব পরিবর্তন করা হচ্ছে। তিনি বিজেপিকে মুনাফাখোর বলে আক্রমণ করে বলেন, কোনও সংশোধনী তাদের থামাতে পারবে না।

আরও পড়ুন- নবরূপে নির্মিত ত্রিপুরা সুন্দরী মন্দির উদ্বোধন করবেন প্রধানমন্ত্রী

অখিলেশ বিজেপির তীব্র সমালোচনা করে বলেন, এত সংশোধনীর পর সরকারকে আবারে জিএসটি আইন পরিবর্তন করতে হয়েছে। আমার প্রশ্ন হল জিএসটি সংশোধন থেকে আজ পর্যন্ত কাদের উপকার হয়েছে? উত্তরপ্রদেশ সরকারের আগের নয়টি বাজেট সত্ত্বেও, ব্যবসায়ী এবং দরিদ্রদের অবস্থার কোনও উন্নতি হয়নি। সমাজবাদী সুপ্রিমো বলেন, বিজেপি সব সময় ‘স্বদেশী’ ‘স্বদেশী’করে কিন্তু বাস্তবে ওরা ‘বিদেশী’।

দেখুন আরও খবর-